Media in NS kap Bokke, Steyn | Nuus24
Die Springbokke het die Drienasies-kragmeting teen die All Blacks in Hamilton gewen en is as wenners van die Drienasies-beker gekroon. Kaapstad – Die Nieu-Seelandse media het nie die roede gespaar vir Morné Steyn in hul opsomming van die naweek se toets tussen die All Blacks en die Springbokke in Dunedin nie."Steyn lyk asof hy nie in staat is om met die bal te hardloop nie," het die All Black-legende Scott Fitzpatrick gesê.In 'n opiniestuk wat Maandag in die Herald verskyn het, het die voormalige kaptein gesê: "(Steyn) is onder ongelooflike druk...hulle moet aan sy besluitneming en hoekom hy kies om altyd te skop werk." "Die Bokke het gereeld spoed gewys met die bal in hand, maar dan het die skoptaktiek hulle in die steek gelaat. Hulle sal na veranderings moet kyk.""Onder Heyneke Meyer se afrigtingskap blyk dit asof hulle met die Bulle se skop-en-storm-taktiek werk, waar jy hopelik die bal aan jou kant kan kry – daar is die eerste opsie altyd om te skop."Intussen het die Otago Daily Times toegegee: "In teenstelling met die verwagtinge voor Saterdag se afskop, het die Springbokke 'n uitdaging aan die All Blacks gebied en Suid-Afrika moes eintlik as oorwinnaars weggestap het." "Hulle het fisiekheid na die wedstryd gebring en die oorhand gehad in kontaksituasies en dus meer as genoeg balbesit en veldposisie gehad om die wedstryd te wen." "Maar onbekwaamheid was hul ondergang aangesien die span 'n voorspelbare, eendimensionele wedstrydplan gehad het en alles geskop het." "Nie net was dit die verkeerde plan nie, dit is ook uiters swak uitgevoer...die Bokke het eenvoudig die bal teruggeskop na die All Blacks toe. ""Hulle het nie 'n benul gehad wat om op die aanval te doen nie en op die ou einde het dit hullle gekos."Vir die jongste sportnuus volg Nuus24Sport op Twitter.– Sport24
Lees meer oor: springbokke | rugbykampioenskap | all blacks VOLGENDE OP NUUS24X